Mar 12,2016
అమెరికాలోనూ అత్యుత్తమ ఎంప్లాయర్‌ టీసీఎస్‌
న్యూయార్క్‌: భారత్‌కు చెందిన 'టాటా కన్సెల్టెన్సీ సర్వీసెస్‌' (టీసీఎస్‌) అమెరికాలోనూ తన సత్తా చాటుతోంది. ఈ ఏడాది కూడా 'టాప్‌ ఎంప్లాయర్‌ ఇన్‌స్టిట్యూట్‌' ప్రకటించే 'అత్యుత్తమ ఎంప్లాయర్‌ అవార్డు'ను టీసీఎస్‌ సొంతం చేసుకుంది. టీసీఎస్‌కు ఈ అవార్డు లభించడం వరుసగా ఇది రెండో ఏడాది. మొత్తం తొమ్మిది విభాగాలలో టీసీఎస్‌ తన సత్తా చాటింది. నిపుణులైనవారి ఎంపిక వ్యూహం, ఉద్యోగుల ప్రణాళిక, ఆన్‌ బోర్డింగ్‌, లెర్నింగ్‌, డెవలప్‌మెంట్‌, పెర్ఫార్మెన్స్‌, మేనేజ్‌మెంట్‌, లీడర్‌షిప్‌ డెవలప్‌మెంట్‌, కెరీర్‌, సక్సెస్‌ మేనేజ్‌మెంట్‌, వేతనాలు ఇతర ఉపకారాల చెల్లింపులు, సాంస్కృతిక కార్యక్రమాలలో టీసీఎస్‌ మేటిగా నిలిచింది. ఉద్యోగులు తమంతట తాము ఎదిగేలా సౌకర్యాల కల్పనతో పాటు మెరుగైన హెచ్‌ఆర్‌ విధానాన్ని పాటిస్తున్నందుకు గాను టీసీఎస్‌ను ఈ ప్రశంస లభించింది.
మీ స్నేహితులకు రికమెండ్ చెయ్యండి